**Удължаване на срока за изпълнение на Проект „Изграждане на Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив”**

До Управляващият орган на Оперативна програма „Региони в растеж” 2014 – 2020 г. бе внесено искане за удължаване с два месеца на срока за изпълнение на Проект „Изграждане на Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив”, Договор за предоставяне на безвъзмездна финансова помощ № BG16RFOP001-3.003-0007-C01.

С оглед важността на проекта, чрез който се създават условия за модерни образователни услуги в Аграрен университет – Пловдив чрез изграждането, оборудването и обзавеждането на съвременен Учебен център за практическо обучение по професионални направления Растениевъдство и Растителна защита, са необходими още два месеца, за да може да бъде получено разрешение за ползване от органите на ДНСК, при условия и по ред, определени в Наредба № 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Така срокът за изпълнение на проекта от 17.02.2019 г. става 17.04.2019 г., т.е. от 28 на 30 месеца.

Към момента имаме изграден и в процес на оборудване и обзавеждане Учебен център за практическо обучение на студентите от професионални направления Растениевъдство и Растителна защита в АУ – Пловдив. Сградата е разположена в непосредствена близост до опитното поле и е решена е като композиция от три прости обема - два основни огледални и един по-малък, с обща застроена площ 1 238 кв. м. Съоръжението отговаря на клас на енергопотребление „В” и функционална пожарна опасност Ф5.1. Пространството около него е благоустроено чрез организиране на алейна мрежа, паркинг, кътове за сядане, озеленяване, осветление и др. Осигурен е достъп до сградата за хора с увреждания.

В ход са действията по доставка, обзавеждане и оборудване на специализираните кабинети за практическо обучение, хранилищата, подготвителните помещения, кабинетите на преподавателите, административните и сервизните помещения, лекционните зали, интерактивните зали за учебни презентации и семинари, за предприемачество и иновации в растениевъдството и агробизнеса, и за приложение на информационните технологии в растителната защита.

Изпълнени са дейностите по оказване на строителен надзор и авторски надзор. Предстои организиране и провеждане на официална церемония за откриване на изградения Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив.

Проект „Изграждане на Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив” се финансира от Европейският фонд за регионално развитие чрез Оперативна програма „Региони в растеж“ 2014 – 2020 г. и е на обща стойност 3 499 928.11 лева.